2021. gada 29. jūnijā Rīkojums Nr. 450

Rīgā (prot. Nr. 50 34. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai 213 825 *euro*, lai atbilstoši Ministru kabineta 2005. gada 15. marta noteikumiem Nr. 177 "Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā" Lauku atbalsta dienests nodrošinātu kompensāciju izmaksu dzīvnieku īpašniekiem par zaudējumiem, kas radušies putnu salmonelozes (*S. Enteritidis*) un epizootijas – Āfrikas cūku mēra – apkarošanas laikā.

2. Zemkopības ministrijai nodrošināt, lai atbilstoši Eiropas Savienības tiesību aktiem valsts budžetā daļēji tiktu atgūti līdzekļi par dzīvnieku īpašniekiem izmaksāto kompensāciju.

Ministru prezidents A. K. Kariņš

Zemkopības ministra vietā –

ekonomikas ministrs J. Vitenbergs